Artöm (lidn)

**Artöm** () om Venäman lidn Merenrandaližen randan suves, Vladivostokan pohjoižpäivnouzmaine ezilidn. Se om Artöman lidnümbrikon administrativižeks keskuseks da päpalaks.

## Istorii
Eländpunktan aluz om pandud kut *Hodosevičan futor*. Vspäi 1913 se oli *Zibunnije kopi*-žiloks samha burad hil't läz Zibunnii-kaivut. Vl 1924 nimitihe radnikžilod Födor Sergejev-revolücioneran psevdonimal (1883−1921), «Artöm-sebranik»: *žilo Artöman nimed*. Vn 1938 redukun 26. päiväl žilo sai lidnan statusad.

Artöm šingotase sömtegimištol (leibänkombinat, maidtegim), metalltegesiden, sauvondmaterialiden (raudbetontegesed) i meblin pästandal, FAW-jüguavtoiden ühthekeradamižel. Artöman LEK radab hilel. Sadas burad hil't Artöman lidnümbrikos. Varažomiden zon, mägisuksiden «Sinine kukkaz»-lebutaho () da «Mererand»-azartvändzon () oma läz lidnad.

## Geografijan andmused

Reljef om erazvuitte, om järvid, jogid da kukhid lidnas. Artöm sijadase Murav'jov-Amurskijan pol'saren jurel, mägidenkeskeižes katl'uses, 40 m ü.m.t. keskmäižel korktusel, mülütab Japonijan meren Amurskijan i Ussurijskan lahtiden randoid.

## Tobmuz
Kaik viž žilod mülüdas lidnümbrikho Artöm-lidnan ližaks: Kneviči (4845 rist. vl 2010), Krolevci, Olenii, Suraževk (), Jasnoje.

Edeline lidnümbrikon pämez' om Aleksandr Avdejev (sügüz'ku 2016 — uhoku 2020).

## Eläjad
Vn 2010 Venäman rahvahanlugemižen mödhe lidnan eläjiden lugu oli 102 603 ristitud, vn 2021 — 109 556 ristitud. Vspäi 2005 lidnümbrik om sätud, enččed Artomovskii-, Zavodskoi- da Uglovoje-radnikžilod nügüd' mülüdas lidnan territorijha, i lidnan ristitišt ližadui enamba mi pol'tošt kerdad. Kaik 106 732 eläjad oli lidnas i 116 284 eläjad kaikes lidnümbrikos vl 2017. Kaikiš suremb lidnan ristitišt oli 109 556 eläjad vl 2021, lidnümbrikon — 118 842 eläjad sil-žo vodel, mugažo 117 974 ristitud elihe nügüdläižen lidnümbrikon territorijal vl 1979.

Ortodoksižen hristanuskondan kaks' pühäpertid oma saudud lidnas: Jumalannägundan jumalanpert' (om pühästadud vl 2007) i Pühän Jumalanmaman Blagoveššenjan kodijumalanpert'. Niiden ližaks kaks' jumalanpertid i kodijumalanpert' oma avaitud lidnümbrikon žiloiš.

Lapsiden opendusen aluzkundad oma päivkodid, keskškolad. Lidnan professionaližen opendusen aluzkundad oma Merenrandaline sauvondkolledž, Artöman servisan i dizainan kolledž, Edahaižen Päivnouzmman finansoiden da oiktusen kolledž, Energetikan da sidon tegimištoližen kolledžan (Vladivostok) filial, Vladivostokan valdkundaližen universitetan filial.

## Transport
Vn 2016 sügüz'kuspäi avtoümbärte om olmas Artömas. Avtobusad da raudted oma kundaližeks transportaks lidnas da sen ümbrištos.

Rahvahidenkeskeine soda- da civiline *Vladivostok (Kneviči)*-lendimport Vladimir Arsen'jevan nimed (*VVO / UHWW / ВВО*, 3 mln passažiroid vl 2019) sijadase koumes kilometras pohjoižhe lidnaspäi. Sišpäi tehtas reisid Kitaihe, Pohjoižkorejha da Suvikorejha, čarterreisid Uzbekistanha, mugažo Venämadme. Sodalendimbaz sijadase ühesas kilometras suvipäivlaskmha lendimportaspäi.

## Galerei

RIAN archive 362412 Artemovsk thermal power station, Primorye.jpg|Artöman LEK vl 2008
Artem. Hotel Venice (WR).tif|«Venecija»-adivpert' (2001)
Дворец Культуры Угольщиков.jpg|Hilensajiden kul'turkeskuz (2013)
Light trails from a MiG-31 taking off at Uglovaya airbase.jpg|*Uglovai*-sodail'mbaz vl 2015
Bus station in Artem 10.jpg|Avtobusstancii vl 2018
Международный аэропорт г. Владивосток.jpg|Rahvahidenkeskeižen *Vladivostok*-lendimportan terminal vl 2014
クネヴィッチ駅舎.jpg|*Kneviči*-päraudtestancijan sauvuz Vladivostok-lendimportas vl 2017
Coat of Arms of Artyom (Primorsky kray) (1972).png|Nevondkundaline lidnanznam (1972)


## Homaičendad


## Irdkosketused
* Lidnümbrikon tobmuden aluzkundoiden oficialine sait (''artemokrug.gosuslugi.ru'').